Lav et referat af nedenstående tekst:

Tekst:
I de kommende år er mindst et eksemplar af en af verdens største kraner på vej til BMS Heavy Cranes, der har hovedsæde i Nørresundby og er en del af BMS Group. Det er den hollandske kranproducent Huisman, der har bestilt den store kran "3000mt Ringer Crane" til levering i løbet af 2023. - Vi har store forventninger og også allerede de første opgaver på plads til den nye kran med en løftekapacitet på 1500 tons og en højde på op til 225 meter, siger Morten Kammer, der er direktør hos BMS Heavy Cranes og fortsætter: - Det er BMS Koncernens klart største enkelt investering til dato. Verdens vindmøller bliver stadig større, og det har de største af kranerne, der skal rejse dem, også behov for at blive. 3000mt Ringer-kranen bliver elektrisk og ikke dieseldrevet, hvilket spiller ind i visionen om, at BMS Heavy Cranes skal levere noget af verdens mest energi- og klimavenlige kranservice. Rekord-regnskab fra BMS BMS koncernen med base i Aalborg er verdens sjettestørste og Europas tredjestørste kranselskab. Selskabet har netop afleveret regnskabet for 2021. Det hidtil bedste med et resultat på 261 mio. kroner efter skat på baggrund af en omsætning på 2,8 mia. kroner. De tilsvarende tal var i 2020 på henholdsvis 209 mio. og 2,1 mia. kroner. - Resultatet kan kun betegnes som meget tilfredsstillende særligt med baggrund i coronaudfordringerne, som vi nu forhåbentligt er ved at lægge bag os, vurderer koncerndirektør Jens Enggaard og fortsætter: - Vi har en forventning om at kunne fortsætte den kontrollerede vækst i de kommende år. Situationen omkring Ukraine skaber dog risiko for afmatning specielt indenfor byggeriet. Frem til 2024 har virksomheden afsat en milliard kroner til indkøb af endnu mere moderne og energivenligt materiel, primært kraner til bl.a. support af en travl vindindustri.

Referat:
Trods situationen i Ukraine, der koster den internationalt orienterede nordjyske krankoncern mange penge, er optimismen  stor - og nu er en af verdens største kraner på vej.